Pana cand nu vom face ceva sa o prevenim,
in urmatorii 40 de ani vom avea de-a face cu o epidemie
de boli neurologice la scara mondiala.
O perspectiva optimista.
Pe aceasta harta, fiecare tara care e colorata in albastru
are mai mult de 20% din populatie cu varste de peste 65 de ani.
Aceasta este lumea in care traim.
Si aceasta e lumea in care vor trai copiii vostri.
In ultimii 12000 de ani, distributia varstelor in populatia umana
a aratat ca o piramida, cu cei mai in varsta in varf.
Deja isi pierde aspectul.
In jur de 2050 va fi devenit o coloana si va incepe sa se inverseze.
Iata de ce se intampla acest fenomen.
Dupa 1840, durata medie de viata s-a dublat cel putin,
si continua sa creasca cu o rata de aproximativ 5h pe zi.
Si iata de ce tendinta asta nu este in totalitate un lucru bun:
deoarece peste varsta de 65 de ani, riscul de a dezvolta boala Alzheimer
sau Parkinson creste exponential.
Prin 2050 vor fi aproximativ 32 de milioane de oameni in Statele Unite
cu varste de peste 80 de ani, si daca nu facem ceva,
jumatate dintre ei vor avea boala Alzheimer
iar alte 3 milioane vor avea boala Parkinson.
Chiar in momentul de fata, aceste boli si alte afectiuni neurologice --
pentru care nu avem niciun tratament sau metoda de preventie --
costa aproximativ o treime de trilion de dolari pe an.
Va fi cu mult peste un trilion de dolari in 2050.
Boala Alzheimer incepe cand o proteina
care ar trebui sa fie pliata cumsecade
se pliaza gresit intr-un soi de origami dement.
Deci una dintre abordari este de a crea medicamente
care sa functioneze ca un adeziv molecular,
si sa tina proteina in forma ei justa.
Asta ar trebui sa o impiedice sa formeze ghemuri
care par a fi responsabile de distrugerea unor mari portiuni din creier atunci cand apar.
Este interesant insa ca si alte boli neurologice
care afecteaza parti foarte diferite din creier
prezinta de asemenea ghemuri de proteine pliate gresit,
fapt care sugereaza ca strategia propusa ar putea fi generala,
si sa poate fi folosita in tratarea mai multor boli neurologice.
nu numai a bolii Alzheimer.
Mai exista si o interesanta conexiune cu cancerul aici,
deoarece oamenii cu afectiuni neurologice
au o foarte mica incidenta a cancerelor.
Si iata ca aceasta este o legatura pe care cei mai multi oameni nu o cerceteaza in prezent,
dar de care suntem fascinati.
Mare parte din munca importanta si intregul efort creativ in acest domeniu
sunt finantate de fundatiile filantropice private.
Si inca mai este loc pentru o multime de ajutor privat,
pentru ca ma tem ca guvernul a cam lasat balta acest domeniu.
In timp ce asteptam ca aceste lucruri sa se intample,
iata ce puteti face pentru voi insiva.
Daca vreti sa diminuati riscul pentru boala Parkinson,
cafeina protejeaza intr-o oarecare masura; nimeni nu stie de ce.
Leziunile capului sunt insa daunatoare. Ele pot precipita aparitia bolii Parkinson.
De asemenea gripa aviara nu este o idee prea buna.
Cat despre protectia impotriva bolii Alzheimer,
pare ca uleiul de peste are un efect
de reducere a riscului pentru aceasta boala.
De asemenea ar trebui sa tineti presiunea sangelui in limite decente,
deoarece hipertensiunea cronica
este unicul mare factor de risc in boala Alzheimer.
Tot ea reprezinta cel mai mare factor de risc pentru glaucom,
care este un fel de boala Alzheimer a ochiului.
Si desigur, cand ajungem la efectele cognitive,
principiul "foloseste sau pierde totul" se aplica pe deplin,
si de aceea ar fi bine sa va mentineti stimulati mental.
Dar uite ca acum ma ascultati pe mine.
Deci partea asta o aveti acoperita.
Si inca un lucru la final. Urati celor ca mine multa bafta, da?
Pentru ca ceasul bate pentru noi toti.
Va multumesc.